รถทัวร์ชนสิบล้อบรรทุกเต้าปูน ยูเทิร์นตัดหน้า ดับ 1 เจ็บระนาว
สิบล้อเต้าปูนยูเทิร์นตัดหน้ากะทันหัน รถทัวร์โดยสารเบรกไม่ทัน จน,รถทัวร์โดยสาร พุ่งชนรถสิบล้อเต้าปูนยูเทิร์นตัดหน้า ส่งผลรถปูนพลิกคว่ำ ขณะรถทัวร์เลยไปชนหลังคาสถานธนานุบาลอีกทอด ผู้โดยสารเจ็บระนาว 17 ราย ส่วนคนขับรถทัวร์เสียชีวิตที่โรงพยาบาล,เมื่อวันที่ 8 ก.ย. 58 ร.ต.ท.อัศวเทพ จันทนารี ร้อยเวร สภ.แก่งคอย จ.สระบุรี รับแจ้งเหตุจากพลเมืองดี มีรถทัวร์โดยสารชนกับรถบรรทุกสิบล้อเต้าปูน ที่บริเวรทางยูเทิร์นถนนมิตรภาพ ขาเข้าสระบุรี หน้าเทศบาลเมืองทับกวาง อ.แก่งคอย จ.สระบุรี ช่วงหลัก กม.ที่ 21-22 หมู่ที่ 5 จึงรุดไปตรวจสอบ พร้อม พ.ต.อ.จักรกริช วีระเดช ผกก.สภ.แก่งคอย, ที่เกิดเหตุ พบรถทัวร์โดยสารสีฟ้าขาว ทะเบียน 10-4450 ร้อยเอ็ด วิ่งระหว่าง กรุงเทพฯ-พนมไพร ข้างรถ 941-3 ม1. สภาพด้านหน้ารถพังยับเยิน โดยหลังรถทัวร์ชนกับหลังคาของสถานธนานุบาลเทศบาลเมืองทับกวาง พังเล็กน้อย มีผู้ได้รับบาดเจ็บทั้งหมด 18 ราย เจ้าหน้าที่มูลนิธิร่วมกตัญญู และมูลนิธิป่อเต็กตึ๊งสระบุรี ช่วยนำส่งโรงพยาบาลแก่งคอย ใกล้กันเจ้าหน้าที่ยังพบรถบรรทุกเต้าปูน ทะเบียน 94-4816 กทม. พลิกตะแคงซ้ายอยู่กับถนน พบว่าสภาพรถด้านซ้ายถูกชนพังยับ โดยคนขับรถปูนเต้า นายนิเวต สีวรสาน อายุ 30 ปี ไม่ได้หลบหนี เจ้าหน้าที่จึงควบคุมตัว,นายกฤษดา รัตนผูก อายุ 21 ปี ผู้โดยสารรถทัวร์ เล่าเหตุการณ์ว่า ขณะที่นั่งรถทัวร์โดยสารมาจาก จ.บุรีรัมย์ ปลายทาง อ.วังน้อย โดยนั่งอยู่ทางด้านซ้ายคนขับ ช่วงแถวที่ 6 ขณะที่รถทัวร์วิ่งมาถึงที่เกิดเหตุ เห็นรถบรรทุกปูนเลี้ยวตัดหน้ากะทันหัน ทำให้รถทัวร์พุ่งชนอย่างแรง จนรถบรรทุกปูนพลิกคว่ำ ส่วนรถทัวร์เสียหลักพุ่งมาชนที่หลังคาสถานธนานุบาล จนมีผู้รับบาดเจ็บหลายคน,จากการสอบสวนในเบื้องต้น ทางเจ้าหน้าที่ตำรวจทราบว่ารถบรรทุกเต้าปูนกำลังยูเทิร์นกลับ จากนั้นมีรถทัวร์โดยสารที่วิ่งมาแล้วพุ่งชนจนมีคนได้รับบาดเจ็บ ซึ่งเจ้าหน้าที่จะได้ทำการสอบสวนข้อเท็จจริงต่อไป เวลาต่อมาทางโรงพยาบาลศูนย์สระบุรี แจ้งว่า คนขับรถทัวร์คือ นายสุวัฒน์ พรมศรีน้อย อายุ 34 ปี ทนอาการบาดเจ็บไม่ไหว เสียชีวิตในเวลาต่อมา.
รถทัวร์โดยสาร พุ่งชนรถสิบล้อเต้าปูนยูเทิร์นตัดหน้า ส่งผลรถปูนพลิกคว่ำ ขณะรถทัวร์เลยไปชนหลังคาสถานธนานุบาลอีกทอด ผู้โดยสารเจ็บระนาว 17 ราย ส่วนคนขับรถทัวร์เสียชีวิตที่โรงพยาบาล 
รถปูนตัดหน้ารถทัวร์,รถทัวร์ชนรถปูน,รถปูนพลิกคว่ำ,กลับรถกะทันหัน,อัศวเทพ จันทนารี,รถเต้าปูนพลิกคว่ำ,ข่าว,ไทยรัฐออนไลน์,ข่าวทั่วไทย,ข่าวภูมิภาค,อุบัติเหตุ,ประสานงา,รถพลิกคว่ำ,รถคว่ำ,รถชน